Ջյակովիցա

Ջյակովիցա (ալբաներեն՝ Gjakova կամ Gjakovë; , Đakovica;), քաղաք և համայնք Կոսովոյի արևմտյան մասում։ Նույնանուն համայնքի և շրջանի վարչական կենտրոնն է։ Ընկած է Պեչից Պրիզրեն տանող ավտոմայրուղու գրեթե մեջտեղում, Ադրիատիկ ծովից մոտավորապես 100, Տիրանայից՝ 208, Սկոպյեից՝ 145, Պրիշտինայից՝ 80, Բելգրադից՝ 435, Պոդգորիցայից՝ 263 կիլոմետր հեռավորության վրա։ 2007 թվականի տվյալներով համայնքի բնակչության թվաքանակը եղել է շուրջ 150.000, 2011-ին նվազել է՝ հասնելով 94.556-ի։ Ընդ որում՝ բուն քաղաքի բնակչության թվաքանակը եղել է 40.827  : Ըստ ազգային կազմի՝ ալբանացիները համայնքում բացարձակ մեծամասնություն են կազմել (87.672 մարդ)։ Երկրորդ տեղում եղել են գնչուները (5.117 մարդ)։ Դավանանքի տեսակետից մեծամասնություն են կազմել մուսուլմանները (77.299 մարդ), երկրորդ տեղում եղել են կաթոլիկները (16.296 մարդ)։

Ջյակովիցայի ներկայիս տարածքն ու դրա շրջական բնակեցված են եղել դեռևս նախապատմական ժամանակներում։ Օտտոմանյան տիրապետության ժամանակաշրջանում քաղաքը, գտնվելով Շկոդերից Ստամբուլ տանող ճանապարհին, եղել է առևտրական խոշոր կենտրոն Բալկաններում։

Քույր քաղաքներ 
  Շենգին, 2012 թվականից
  Լոդև, 2013-ից
  Չաիր, Սկոպյե, 2014-ից
  Շկոդեր (Ալբանիա)
 Ջեյմսթաուն, Նյու Յորք նահանգ, (ԱՄՆ)
 Ֆորտ Դոջ, Այովա նահանգ, (ԱՄՆ)

Պատկերասրահ

Ծանոթագրություններ

Արտաքին հղումներ 

Կոսովոյի աշխարհագրություն
Կոսովոյի քաղաքներ
Կոսովոյի բնակավայրեր